OpenLLM-France/wikimedia huggingface dataset:
# Didier Domi

Didier Arsène Marcel Domi (Sarcelles, 2 de maig de 1978) és un exfutbolista professional francès, que ocupava la posició de defensa. Ha estat internacional amb la selecció francesa sub-21.

## Trajectòria

Va començar a destacar al Paris Saint-Germain FC, amb qui debuta el gener de 1996. Amb l'equip francès disputa la final de la Recopa de 1997, que perden davant el FC Barcelona.
La seua progressió al conjunt parisenc possibiliten que el gener de 1999 marxa al Newcastle United FC per sis milions d'euros. A la Premier League té un bon inici però la seua aportació minva fins a retornar al Paris Saint-Germain FC el 2001 pel mateix valor. A la temporada 03/04 hi retorna a Anglaterra, cedit al Leeds United.
L'estiu del 2004 fitxa pel RCD Espanyol, amb el qual disputa 22 partits en dos temporades. El 2006 recala a l'Olympiakos FC grec.

## Títols

* Coupe de France: 1998
* Coupe de la Ligue: 1998
* Copa del Rei: 2005-06
* Lliga de Grècia: 2006-07, 2007-08, 2008-09
* Copa de Grècia: 2007-08, 2008-09

## Referències

* ↑ «Stats Centre: Didier Domi Facts». Guardian.co.uk. Arxivat de l'original el 2015-04-02. [Consulta: 13 agost 2009].
# Direcció general per a Iberoamèrica i el Carib

La Direcció general per a Iberoamèrica i el Carib és un òrgan de gestió de la Secretaria d'Estat de Cooperació Internacional i per a Iberoamèrica i el Carib del Ministeri d'Afers Exteriors, Unió Europea i Cooperació d'Espanya.

## Funcions

Les funcions de la Direcció general es regulen en l'article 5 del Reial decret 768/2017:
* La proposta i execució de la política exterior d'Espanya a Iberoamèrica i el Carib.
* L'impuls de les relacions bilaterals amb els països que engloba.
* L'assistència al titular de la Secretària d'Estat en la preparació i coordinació de les Cims Iberoamericans.
* L'assistència al titular de la Secretaria d'Estat en el disseny i impuls de les activitats de la Comunitat Iberoamericana de Nacions.
* L'assistència al titular de la Secretària d'Estat en la col·laboració i suport a les funcions de la Secretaria General Iberoamericana.
* L'assistència al titular de la Secretària d'Estat en el foment i la coordinació de la presència d'Espanya en l'OEA i en els diferents organismes i entitats multilaterals d'àmbit iberoamericà, sense perjudici de les competències d'altres Departaments, així com el seguiment d'altres iniciatives i fòrums multilaterals d'aquesta àrea geogràfica.

## Estructura

De la Direcció general depenen els següents òrgans:
* Subdirecció General de Mèxic, Centreamèrica i Carib.
* Subdirecció General de Països Andins.
* Subdirecció General de Països del MERCOSUR i Organismes Multilaterals Iberoamericans.

## Directors generals

* Antonio Pérez-Hernández y Torra
* Pablo Gómez de Olea Bustinza (2012-2017)
* Juan Carlos Sánchez Alonso (2010-2011)
* Juan Carlos Sánchez Alonso (2008-2010)
* Francisco Javier Sandomingo Núñez (2004-2008)
* Jaime Lacadena Higuera (2002-2004)
* Alberto Carnero Fernández (2000-2002)
* Eduardo Gutiérrez Sáenz de Buruaga (1996-2000)
* Yago Pico de Coaña y de Valicourt (1987-1996)
* Juan Pablo de Laiglesia y González de Peredo (1985-1987)
* María de las Mercedes Rico Carabias (1983-1985)
* Carlos Miranda y Elio (1982-1983)
* Felipe de la Morena y Calvet (1982)
* Emilio Cassinello Aubán (1982)
* Pedro Bermejo Marín (1979-1982)
* Salvador Bermúdez de Castro y Bernales (1977-1979)

## Referències

* ↑ «Real Decreto 768/2017, de 28 de julio, por el que se desarrolla la estructura orgánica básica del Ministerio de Asuntos Exteriores y de Cooperación y se modifica el Real Decreto 424/2016, de 11 de noviembre, por el que se establece la estructura orgánica básica de los departamentos ministeriales.» (en castellà). [Consulta: 6 octubre 2017].
* ↑ «El Gobierno de España nombra a Antonio Pérez-Hernández y Torra director general para Iberoamérica» (en espanyol europeu). Arxivat de l'original el 2018-07-22. [Consulta: 6 octubre 2017].
# Districte d'Ile

El districte d'Ile és un districte de Moçambic, situat a la província de Zambézia. Té una superfície de 5.589 kilòmetres quadrats. En 2007 comptava amb una població de 289.891 habitants. Limita al nord i nord-est amb el districte d'Alto Molócuè, al norf-oest amb el districte de Gurué, a l'oest amb els districtes de Namarroi i Lugela, al sud amb els districtes de Mocuba, Maganja da Costa i Pebane i a l'est amb el districte de Gilé.

## Divisió administrativa

El districte està dividit en dos postos administrativos (Ile, Mulevala i Socone), compostos per les següents localitats:
* Posto Administrativo d'Ile:
** Ile
** Calaia
** Mungulama/Hatxue
** Namanda
** Nampexo
** Nipiode
** Palane/Vieriva
* Posto Administrativo de Mulevala:
** Chiraco
** Micalane
** Mucata
** Namigonha
** Ruge
** Tebo
* Posto Administrativo de Socone:
** Curruane (Macopola)
** Socone

## Referències

* ↑ «Instituto Nacional de Estatística». Arxivat de l'original el 2008-03-08. [Consulta: 8 març 2008].
# Districte d'Ilava

El districte d'Ilava - (eslovac) Okres Ilava - és un dels 79 districtes d'Eslovàquia. Es troba a la regió de Trenčín. Té una superfície de 358,5 km², i el 2013 tenia 60.428 habitants. La capital és Ilava.

## Llista de municipis
### Ciutats

* Ilava
* Dubnica nad Váhom
* Nová Dubnica

### Pobles

Bohunice | Bolešov | Borčice | Červený Kameň | Dulov | Horná Poruba | Kameničany | Košeca | Košecké Podhradie | Krivoklát | Ladce | Mikušovce | Pruské | Sedmerovec | Slavnica | Tuchyňa | Vršatské Podhradie | Zliechov
# Districte d'Imphal

El districte d'Imphal fou una divisió administrativa original de l'estat de Manipur (Índia) amb una superfície de 1.228 km², situat a la part central de l'estat, rodejat al nord, est i oest pel districte de Senapati i al sud en una petita porció pel districte d'Ukhrul, una part pel districte de Bishnupur i una altra petita part pel districte de Thoubal. La capital era Imphal que també ho era de l'estat. La població era el 1991 de 711.261 habitants, dels que el 3,20% eren castes tribals i 4,77% tribus. La llengua principal era el manipurí seguida del kabui.
Administrativament el formaven 5 subdivisions:
I cinc blocs de desenvolupament tribal (Blocks) un en cada subdivisió i amb el mateix nom: Imphal East-I, Imphal East-II, Imphal West-I, Imphal West-II i Jiribam.
Les ciutats en total eren tretze i els pobles 323 (més 10 de deshabitats).
El districte va desaparèixer per partició el 18 de juny 1997 i va quedar dividit en dos districtes:
* Districte d'Imphal East
* Districte d'Imphal West

## Referències

Districte d'Imphal Arxivat 2009-09-24 a Wayback Machine.
# Cristina Lluïsa d'Oettingen-Oettingen

Cristina Lluïsa d'Oettingen-Oettingen (en alemany Christine Luise von Oettingen-Oettingen) va néixer a Oettingen (Alemanya) el 30 de març de 1671 i va morir a Blankenburg el 12 de novembre de 1747. Era una noble alemanya, la tercera filla del príncep Albert Ernest I d'Oettingen-Oettingen (1642-1683) i de la duquessa Cristina Frederica de Württemberg (1644-1674).

## Matrimoni i fills

La princesa Cristina Lluïsa es va casar el 22 d'abril de 1690 a Aurich amb el duc Lluís Rodolf de Brunsvic-Wolfenbüttel (1671-1735), fill del duc Antoni Ulric de Brunsvic-Lüneburg (1633-1714) i de la princesa Elisabet Juliana de Schleswig-Holstein-Sonderburg-Norburg (1633-1704). El matrimoni va tenir quatre filles, tres de les quals van arribar a l'edat adulta:
* Elisabet Cristina (1691 – 1750), casada amb l'emperador Carles VI (1685-1740).
* Carlota Augusta (1692).
* Carlota Cristina (1694 – 1715), casada amb Alexis Petróvich (1690-1718), fill de Pere el Gran.
* Antonieta Amàlia (1696 – 1762), casada amb el seu oncle Ferran Albert II de Brunsvic-Lüneburg (1680-1735).

## Bibliografia

* Roger Reckwell, Wolfgang Reimann, Hilde Thoms: Schloss Blankenburg, Krone einer Region. Blankenburg 2007
* Sunhild Minkner: Bemerkenswerte Frauen. broschiert, Wernigerode 1999
# Nova Germania-Esquerra Nacionalista Valenciana

Nova Germania-Esquerra Nacionalista Valenciana, conegut simplement per Nova Germania, va ser un partit valencianista i marxista fundat el 1935 per membres escindits de l'Agrupació Valencianista Republicana disconformes amb la formació del Partit Valencianista d'Esquerra. Es tractava d'un reduït grup de militants més que no un partit polític, i tenia l'aspiració d'integrar el marxisme i el valencianisme polític. Entre els seus militants hi havia Enric Bastit, provinent de l'AVR i president de l'Ateneu Mercantil, i Juli Guñau.
Va intentar, sense èxit, crear un Partit Socialista Unificat del País Valencià a l'estil del Partit Socialista Unificat de Catalunya. La identificació amb el Partit Comunista d'Espanya va fer que les seues joventuts s'integraren a les Joventuts Socialistes Unificades en juliol de 1937. Els pocs militants que quedaven s'integraren també al Partit Comunista per aquelles mateixes dates.

## Bibliografia

* Girona, Albert «El valencianisme polític a la ciutat de València durant la Guerra Civil». Afers, XX:52, 2005, pàg. 529-556. ISSN: 0213-1471.

## Referències

* 1 2 3 4 5 6 7 2005, Girona, p. 539.
* 1 2 3 2005, Girona, p. 538.
* ↑ Diccionari biogràfic del moviment obrer als Països Catalans. Universitat de Barcelona i Abadia de Montserrat, 2000, p. 713.
* ↑ La ruptura del procés de redreçament cultural al País Valencià (1936-1939), 1978, p. 8.
* 1 2 La ruptura del procés de redreçament cultural al País Valencià (1936-1939), 1978, p. 15.
# Balkbrug

Balkbrug (baix saxó: De Balk) és un poble del municipi de Hardenberg a la província d'Overijssel, al centre-est dels Països Baixos. El 2021 tenia 3.980 habitants. El nom Balkbrug significa "pont de la biga" i és degut al fet que antigament s'hi posava una biga al canal Dedemsvaart per evitar que hi passessin embarcacions grans.

## Referències

* ↑ «Tabel: Kerncijfers wijken en buurten 2021» (en neerlandès). Oficina Central d'Estadística, 06-08-2021. [Consulta: 8 agost 2022].
# 1320
## Esdeveniments

* Comença la dinastia Piast a Polònia
* 6 d'abril - Arbroath, Escòciaː La Declaració d'Arbroath reafirma la independència d'Escòcia.

## Referències

* ↑ «the Declaration of Arbroath, 6 April 1320» (en anglès). Arxiu Nacional d'Escòcia. [Consulta: 6 abril 2020].
# 101 Dalmatians

101 Dalmatians és una pel·lícula estatunidenca de Stephen Herek estrenada el 1997. És l'adaptació de la pel·lícula d'animació homònima de Walt Disney (1961). 102 Dalmatians n'és la continuació, on Cruella intenta encara tenir l'abric amb què somia.

## Argument

A Londres en el seu passeig quotidià, un dàlmata anomenat «Pongo» cau bojament enamorat d'una bonica dàlmata que respon al nom de « Perdita ». El seu amo i mestressa respectius anomenats «Roger» i « Anita », coneixeran d'altra banda un enamorament sobtat idèntic…
I és així com, alguns mesos més tard, tots bes reuneixen sota la mateixa teulada per a veure Perdita donar a llum quinze adorables cadells.
Aquest moment de felicitat hauria pogut ser perfecte si Cruella d'Infern, una creadora de moda obsessionada per la pell, no fes segrestar els cadells amb la ferma intenció de fer-se'n un abric.

## Repartiment

* Glenn Close: Cruella d'Infern
* Jeff Daniels: Roger
* Joely Richardson: Anita
* Joan Plowright: Nanny
* John Shrapnel: Skinner

## Referències

* ↑ Mollet, Tracey L. A Cultural History of the Disney Fairy Tale: Once Upon an American Dream (en anglès). Springer Nature, 2020, p. 139. ISBN 9783030501495.
# Loreen

Lorine Zineb Nora Talhaoui (Estocolm, 16 d'octubre de 1983) més coneguda pel nom artístic de Loreen, és una cantant de música dance-pop i productora sueca.
En representació del seu país, va guanyar el Festival de la Cançó d'Eurovisió el 2012 i el 2023 amb les cançons "Euphoria" i "Tattoo" respectivament. És la segona intèrpret i la primera artista femenina que ha guanyat dues vegades el concurs

## Infància

Loreen va néixer a Estocolm, Suècia el 1983 però la seva família es va mudar a Västerås, on es va escolaritzar. Va passar la major part de la seva adolescència a Gryta, un barri residencial de Västerås. Els seus pares són procedents del Marroc. Té família a Pamplona, a Barcelona, a Almeria, a Ceuta i Melilla (Espanya).

## Discografia
### Senzills

| Any | Single | Posició | Posició | Posició | Posició | Certificacions | Àlbum |
| Any | Single | SWE | FIN | NOR | UK | Certificacions | Àlbum |
| 2005 | "The Snake" (feat. Rob'n'Raz) | — | — | — | — | | Rapture |
| 2011 | "My Heart Is Refusing Me" | 9 | — | — | — | SWE: 2× Platinum | Rapture |
| 2011 | "Sober" | 26 | — | — | — | SWE: Platinum | Rapture |
| 2012 | "Euphoria" | 1 | 1 | 4 | | SWE: 5× Platinum | Rapture |

## Notes

* ↑ Després de Johnny Logan

## Referències

* ↑ «Loreen's Biography». , 23-09-2012 [Consulta: 23 setembre 2012].
* ↑ «Sweden tipped for Eurovision success». BBC News, 18-05-2012 [Consulta: 25 maig 2012].
* ↑ «Loreen guanya per segona vegada Eurovisió i Suècia fa rècord». [Consulta: 14 maig 2023].
* ↑ «Loreen of Sweden makes history as first woman to win Eurovision twice» (en anglès), 13-05-2023. [Consulta: 13 maig 2023].
* ↑ Steffen Hung. «Loreen page». SwedishCharts.com. [Consulta: 17 març 2012].
* ↑ Steffen Hung. «Loreen page». FinnishCharts.com. [Consulta: 17 març 2012].
* ↑ Steffen Hung. «Loreen page». NorwegianCharts.com. [Consulta: 17 març 2012].
* ↑ «Chart Archive - Loreen». ChartArchive.org. [Consulta: 28 maig 2012].
* ↑ «Sverige Topplistan - Sveriges Officiella Topplista» (en swedish). Sverigetopplistan. [Consulta: 27 maig 2012]. Enter Loreen in the textbox, then press Sök. In the list, look for My Heart Is Refusing Me and press the button Visa below it.
* ↑ «Sverige Topplistan - Sveriges Officiella Topplista» (en swedish). Sverigetopplistan. [Consulta: 27 maig 2012]. Enter Loreen in the textbox, then press Sök. In the list, look for Sober and press the button Visa below it.
* ↑ «Veckolista Singlar - Vecka 21, 25 maj 2012». Sverigetopplistan. Arxivat de l'original el 8 de juny 2012. [Consulta: 27 maig 2012].
# Lutaci Cercó

Els Lutaci Cercó (en llatí: Lutatius Cerco) foren una branca de la gens Lutàcia, una família d'origen plebeu. Varen ser una família de relativa importància els segles iii i ii aC, amb membres que ocuparen el consolat i altres magistratures rellevants.
Es coneixen els personatges següents:
* Quint Lutaci Cercó, cònsol el 241 aC, germà de Gai Lutaci Càtul
* Gneu Lutaci Cercó, ambaixador a Macedònia el 173 aC, nét de l'anterior
* Gneu Lutaci Cercó, senador del qual no es coneix que exercís cap magistratura, fill de l'anterior
* Quint Lutaci Cercó, questor el 109 o 108 aC, va batre moneda en aquesta mateixa data.

## Referències

* ↑ Chase, George Davis «The Origin of Roman Praenomina». Harvard Studies in Classical Philology, VIII, 1897, pàg. 113, 116.
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 653.
* ↑ «Cn. Lutatius Cerco?». Digital Prosopography of the Roman Republic. King's College London, 2023.
* ↑ «Q. Lutatius Cerco». Digital Prosopography of the Roman Republic. King's College London, 2023.
# 1630
## Esdeveniments
### Països Catalans

* 12 de novembre: Ferran II del Sacre Imperi Romanogermànic, d'acord amb els prínceps alemanys reunits a Ratisbona, va destituir el general Albrecht von Wallenstein. Aquest militar bohemi, conegut per la seva crueltat i el seu tarannà agre i malhumorat, es va fer famós per les seves actuacions contra el protestants en la guerra dels Trenta Anys. La decisió es va prendre després que alguns cortesans alertessin l'emperador que Wallenstein pretenia restaurar el poder imperial erigint-se ell mateix en emperador, gràcies a les seves victorioses campanyes, a més d'ajudar els protestants aliant-se amb el rei suec Gustau II Adolf.

### Resta del món

* 22 de febrer - Les crispetes van ser introduïdes al primer sopar d'acció de gràcies pels colons anglesos.
* Es funda la ciutat de Boston.

## Naixements

* 29 de maig, Londres, Regne d'Anglaterra: Carles II d'Anglaterra i d'Escòcia, aristòcrata anglès, rei d'Anglaterra i Escòcia (m. 1685).

## Necrològiques

* Loreto: Lorenzo Ratti, madrigalista italià.
* 15 de novembre, Ratisbona: Johannes Kepler, astrònom i matemàtic alemany (n. 1571).
* Pàdua: Orazio Scaletta, compositor italià.

## Referències

* ↑ Soler, Jordi «Efemèrides». El Punt Avui, 12-11-2009 [Consulta: 7 gener 2014].
* ↑ Nielsen Business Media, Inc.. Billboard. Nielsen Business Media, Inc., 24 juny 1957, p. 67–. ISSN 00062510.
* ↑ «Charles II | Biography, Accomplishments, & Facts» (en anglès). [Consulta: 17 maig 2020].
# Llista de peixos del riu Kaveri

Aquesta llista de peixos del riu Kaveri -incompleta- inclou 90 espècies de peixos que es poden trobar al riu Kaveri, a l'Índia, ordenades per l'ordre alfabètic de llur nom científic.

## A

* Anguilla bengalensis bengalensis
* Anguilla bicolor bicolor

## B

* Balitora mysorensis
* Bangana ariza
* Bangana dero
* Barbodes bovanicus
* Barbodes carnaticus
* Barbodes wynaadensis
* Barilius gatensis

## C

* Catla catla
* Chanos chanos
* Cirrhinus cirrhosus
* Cirrhinus fulungee
* Ctenopharyngodon idella
* Cyprinus carpio carpio

## D

* Danio rerio
* Dawkinsia arulius
* Devario aequipinnatus

## E

* Esomus danricus
* Etroplus suratensis

## G

* Gagata itchkeea
* Garra gotyla stenorhynchus
* Garra mcclellandi
* Garra mullya
* Glyptothorax annandalei
* Glyptothorax madraspatanum

## H

* Hemibagrus punctatus
* Hypophthalmichthys molitrix
* Hypophthalmichthys nobilis
* Hypselobarbus curmuca
* Hypselobarbus dobsoni
* Hypselobarbus dubius
* Hypselobarbus kolus
* Hypselobarbus micropogon
* Hypselobarbus mussullah

## L

* Labeo bata
* Labeo boggut
* Labeo calbasu
* Labeo fimbriatus
* Labeo kontius
* Labeo pangusia
* Labeo porcellus
* Labeo potail
* Labeo rohita
* Lepidocephalus thermalis
* Longischistura bhimachari

## M

* Megalops cyprinoides
* Mesonoemacheilus guentheri
* Mesonoemacheilus pulchellus
* Mystus cavasius
* Mystus malabaricus
* Mystus seengtee
* Mystus vittatus

## N

* Nemacheilus kodaguensis
* Notopterus notopterus

## O

* Ompok bimaculatus
* Oreichthys cosuatis
* Osteochilichthys brevidorsalis
* Osteochilus thomassi

## P

* Pterocryptis wynaadensis
* Puntius cauveriensis
* Puntius chola
* Puntius conchonius
* Puntius dorsalis
* Puntius fasciatus
* Puntius filamentosus
* Puntius mahecola
* Puntius narayani
* Puntius parrah
* Puntius sarana
* Puntius sophore
* Puntius ticto
* Puntius vittatus

## R

* Rasbora caverii
* Rasbora daniconius
* Rhinomugil corsula

## S

* Salmophasia acinaces
* Salmophasia balookee
* Salmophasia belachi
* Salmophasia horai
* Salmophasia novacula
* Salmophasia phulo
* Salmophasia untrahi
* Schistura semiarmata
* Silonia childreni
* Sperata aor
* Sperata seenghala

## T

* Tenualosa ilisha
* Tor khudree

## W

* Wallago attu

## Referències

* ↑ FishBase (actualitzat el 21 d'octubre del 2010) (anglès)

## Bibliografia

* Jayaram, K. C., 1982: On a new species of the genus Puntius (Pisces, Cyprinidae) from the Cauvery River, Karnataka State, South India. Matsya Núm. 7 (for 1981): 47-49.

## Enllaços externs

* Fresh water fishes as indicators of Kaveri River pollution (anglès)
# Léré (Txad)

Léré (en àrab ليري, Līrī) és una ciutat del Txad, capital del departament del Llac Léré, a la regió Mayo-Kebbi Occidental. El 2009 tenia 89.237 habitants. Es troba a 94 km a l'oest del centre administratiu de la regió, Pala, a la riba dreta del Mayo Kébi, prop del Llac Léré.

## Referències

* ↑ «RÉPUBLIQUE DU TCHAD - INSEED». Arxivat de l'original el 2017-11-18.
# Luis Díez del Corral

Luis Díez del Corral y Pedruzo (Logronyo, La Rioja, Espanya 1911 - íd. 7 d'abril de 1998) va ser un jurista, escriptor i politòleg espanyol, procurador a Corts Espanyoles durant les dues primeres legislatures del període franquista com a Cap de la Secció d'Ordenació Social i Corporativa de l'Institut d'Estudis Polítics.

## Biografia

Nascut el 5 de juliol de 1911 a la ciutat de Logronyo va estudiar Dret a la Universitat Central de Madrid. Gràcies a una beca de la Junta per a l'Ampliació d'Estudis aconseguí ampliar els seus estudis a les Universitats de Berlín i Friburg.
El 1936 ingressà al Consell d'Estat. Autor de diversos llibres en què s'entrellacen la història i la política, el 1947 va esdevenir catedràtic de Ciències Polítiques a la Universitat Complutense de Madrid.
El 1942 rebé el Premi Nacional de Literatura d'Espanya, i el 1977 ingressà en la Reial Acadèmia de Belles Arts de San Fernando. El 1988 fou guardonat amb el Premi Príncep d'Astúries de Ciències Socials, juntament amb Luis Sánchez Agesta, per la seva contribució excepcional a la història de les idees i les institucions polítiques, i per la seva exemplar docència dins la tradició humanista i liberal.
Va ser membre de la Reial Acadèmia de Belles Arts de San Fernando, la Reial Acadèmia de la Història i President de la Reial Acadèmia de Ciències Morals i Polítiques, així com doctor honoris causa per la Sorbona.
Díez del Corral morí a Madrid el 7 d'abril de 1998.

## Obres publicades

* Mallorca, 1942, Premi Nacional de Literatura
* El liberalismo doctrinario, 1945
* El rapto de Europa. Una interpretación histórica de nuestro tiempo, 1954
* De historia y política, 1957
* Del viejo al nuevo mundo, 1963
* La mentalidad política de Tocqueville con especial referencia a Pascal, 1971
* La monarquía de España en el pensamiento político europeo. De Maquiavelo a Humboldt, 1976
* Velázquez, la monarquía e Italia, 1979
* El pensamiento político de Tocqueville, 1989

## Enllaços externs

* (castellà) Fundació Príncep d'Astúries, Príncep d'Astúries de Ciències Socials 1988
# Luc Leman

Luc Leman (Ledegem, 30 d'abril de 1953) és un ciclista belga, ja retirat, que fou professional entre 1974 i 1979. En el seu palmarès destaca una victòria d'etapa a la Volta a Espanya de 1975 i la Nokere Koerse de 1976.

## Palmarès

* 1973
** 1r a l'Internatie Reningelst
* 1974
** Vencedor d'una etapa del Tour de Loir i Cher
* 1975
** 1r al Circuit de Grensstreek
** 1r al Circuit de Flandes Central
** Vencedor d'una etapa de la Volta a Espanya
* 1976
** 1r a la Nokere Koerse
** Vencedor de 3 etapes a l'Etoile de Bessèges
* 1977
** 1r al Circuit de Vlasstreek
* 1978
** 1r al Circuit van de Westkust
** Vencedor d'una etapa del Tour del Mediterrani
* 1979
** Vencedor d'una etapa del Tour del Mediterrani

### Resultats a la Volta a Espanya

* 1975. Abandona. Vencedor d'una etapa

## Referències

* ↑ «LEMAN Luc». [Consulta: 28 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Luc LEMAN» (en italià). [Consulta: 28 novembre 2022].

## Enllaços externs

* Fitxa de Luc Leman a sitiodeciclismo.net